
Възрастова група XI-XII клас – решения 

1 задача. Планета и спътник. Гигантска синя планета обикаля около своята звезда, а около планетата се движи спътник, покрит с красиви водни морета и населен с разумни същества. Денонощието на спътника продължава Х единици за време според системата от мерни единици, използвана от съществата. Същата продължителност има и периодът на смяна на фазите на синята планета, наблюдаван от жителите на спътника. Според техните измервания периодът, през който големият зелен вихър на екватора на планетата преминава през центъра на нейния видим диск, се равнява на Y единици за време. Денонощието за самата планета продължава Z единици за време. Величината Z обаче е неизвестна за жителите на спътника. 
· Определете величината Z – колко единици за време продължава денонощието на гигантската синя планета.
Навсякъде тук под денонощие разбираме периода на смяна на деня и нощта.

	Решение:
	Според условието на задачата при дадените данни под денонощие се разбира периодът на смяна на деня и нощта. Следователно става въпрос за слънчеви денонощия. Да означим звездните денонощия за спътника и за планетата съответно с X0  и  Z0,  а с  Т  периода на обикаляне на планетата около звездата. Нека приемем, че орбиталното движение на планетата около звездата, на спътника около планетата и околоосното въртене на планетата, както и околоосното въртене на спътника стават в една и съща посока. В сила следните съотношения:



	Слънчевото денонощие за спътника е със същата продължителност, както периода на смяна на фазите на планетата, наблюдавани от спътника. Оттук можем да направим извода, че спътникът е приливно заключен към планетата. Подобно на нашата Луна той остава винаги обърнат към планетата с една и съща своя страна и обикаля около планетата с период  Z0, равен на периода на своето околоосно въртене. За периода, през който жителите на спътника наблюдават преминаването на големия зелен вихър през центъра на видимия диск на планетата, можем да напишем:


	Така ние получихме три уравнения, но в тях има четири неизвестни – X0, Z0, Z  и  T. От първите две уравнения намираме:



Заместваме в третото уравнение и установяваме, че неизвестната продължителност  T  на годината за планетата се съкращава:


Накрая за продължителността на слънчевото деноноще на планетата намираме:

Оказва се, че тези три величини са свързани и тяхната връзка не зависи от продължителността на годината, или орбиталния период на планетата около звездата.

	Критерии за оценяване (общо 12 т.):
	За разбирането, че  X  и  Z  са слънчевите денонощия за спътника и планетата и използването на съотношенията между слънчевите и звездните денонощия – 4 т.
	За достигане до извода, че спътникът е приливно заключен и неговият орбитален период около планетата се равнява на звездното денонощие – 3 т.
	За формулата, свързваща периодите на околоосно въртене на планетата, на орбитално движение на спътника и интервала между две преминавания на зеления вихър през центъра на видимия диск на планетата – 2 т.
	За алгебрични преобразувания и достигане до крайния отговор – 3 т.

	2 задача. Пасаж на Юпитер. 

	[image: ]
	От Земята понякога се наблюдава преминаване на планетата Венера пред видимия диск на Слънцето. Явлението се нарича пасаж на Венера и е показано на снимката вляво. 
Вие се намирате в изследователска станция на Мимас – един от най-близките спътници на Сатурн. С телескопа във вашата космическа обсерватория вие наблюдавате преминаване на Юпитер пред видимия диск на Слънцето. 



· А) Пресметнете колко пъти видимият ъглов диаметър на Юпитер ще бъде по-малък от този на Слънцето. Начертайте схема, подобна на дадената ви снимка, като изобразите Слънцето и Юпитер в подходящ мащаб.
· Б) Какъв трябва да е радиусът на орбитата на Сатурн, ако искаме да виждаме как Юпитер покрива целия слънчев диск? Ако Сатурн се премести на орбита около Слънцето с такъв радиус, през какъв период от време биха се повтаряли тези покрития? А каква ще е тяхната продължителност (времето от първи до последен контакт между дисковете на Юпитер и Слънцето)?
	Радиусът на орбитата на Юпитер е 778.6  106 км, а на Сатурн – 1 434  106 км. Орбиталният период на Юпитер е 11.86 години, а на Сатурн – 29.46 години. Радиусът на Юпитер е  69.9  103 км, а радиусът на Слънцето е 696  103 км.

Решение:
Въвеждаме следните означения: 
RСЛ – радиус на Слънцето;
RЮ – радиус на Юпитер;
rЮ – орбитален радиус на Юпитер;
rс – орбитален радиус на Сатурн.
Видимият ъглов размер на Слънцето, за наблюдател, намиращ се на Сатурн е:

Когато се наблюдава явлението, описано в условието на задачата, то за наблюдател от Юпитер планетата Сатурн се намира в опозиция. Следователно разстоянието  между двете планети в този момент е: 
r =  rс – rЮ = 655 млн km.
Оттук аналогично намираме и видимия ъглов размер на Юпитер, наблюдаван от Сатурн, по време на пасаж:



Следователно видимият ъглов размер на Слънцето е приблизително 4.6 пъти по-голям от този на Юпитер..
За да направим схема, представяща в мащаб преминаването на Юпитер пред Слънцето, можем да начертаем Юпитер като окръжност с радиус примерно 1 см, а Слънцето, като окръжност с радиус 4.6 см (точните стойности на двата радиуса не са от значение, важно е само да са в правилното съотношение). 
Това е примерна схема на пасажа:

Ако искаме Юпитер да покрива напълно слънчевия диск за наблюдател на Сатурн, трябва в момент на опозиция Юпитер и Слънцето да имат равни видими ъглови размери за този наблюдател. Ако r е търсеният радиус, то можем да запишем следното равенство:

Оттук намираме:

Нека орбиталния период, който Сатурн би имал по тази орбита, да означим с P. Съгласно третия закон на Кеплер:

Следователно:

Орбиталната скорост на Сатурн по новата орбита ще е:

По своята орбита Юпитер се движи със скорост: 

Ъгловата скорост, с която Слънцето се премества на фона на звездите, гледано от Сатурн е:

В момент, в който Сатурн е в опозиция спрямо Юпитер, скоростите на двете планети са успоредни помежду си. Двете планети се движат в една и съща посока около Слънцето, и това означава, че относителната им скорост е равна на разликата в орбиталните им скорости. Разстоянието между планетите в този момент е равно на разликата между орбиталните им радиуси. Оттук следва, че ъгловата скорост, с която Юпитер се премества на фона на звездите, за наблюдател, намиращ се на Сатурн, може да се изрази така:

От гледна точка на наблюдател от Сатурн, Слънцето се премества на фона на далечните звезди в посоката от запад на изток (посоката на орбитално движение на планетата). Видимото движение на Юпитер, обаче, е в точно обратната посока. Това е така, защото Юпитер има по-голяма линейна скорост и наблюдател от Сатурн ще вижда как Юпитер го „изпреварва“ и видимо се премества по звездите от изток на запад (тогава Юпитер е в ретроградно движение). Това означава, че относителната ъглова скорост на Слънцето спрямо Юпитер, за наблюдател от Сатурн е:

По време на пасажа, Юпитер изминава удвоения си видим ъглов размер, относно слънчевия диск. Стойността на този ъглов размер е:

Интервалът от време от първия до последния контакт между дисковете на Юпитер и Слънцето е:



Критерии за оценяване:
А – 4 т
· За намиране на видимия ъглов диаметър на Слънцето от Сатурн и правилна числена стойност – 1т.
· За съобразяване в каква конфигурация се наблюдават пасажи и намиране на минималното разстояние между двете планети – 0.5т.
· За намиране на видимия ъглов размер на Юпитер, гледан от Сатурн при максимално сближаване и правилна числена стойност – 1т.
· За сравняване на видимите ъглови размери на Слънцето и на Юпитер – 0.5т.
· За правилно начертана схема, на която дисковете на Юпитер и Слънцето са в мащаб – 1т.
Б – 8 т
· За правилно изразяване на радиуса на новата орбита, която ще има Сатурн и вярна числена стойност – 1т.
· За правилно изразяване на новия орбитален период на Сатурн и вярна числена стойност – 1т.
· За правилно изразяване на относителната ъглова скорост на Юпитер, спрямо диска на Слънцето, гледано от Сатурн и верни числени стойности – 3т.
(Вероятно задачата може да бъде решена и по друг начин. Ако разсъжденията на ученика са правилни и водят до правилен резултат, следва да се присъди максимален брой точки).
· За намиране на видимия ъглов на размер на Слънцето – 1т.
· За правилно изразяване на продължителността на пасажа и вярна числена стойност – 2т.
3 задача. Странната цефеида. Класическите цефеиди са жълти свръхгиганти, които променят блясъка си с периоди от няколко дни до няколко десетки дни и с амплитуда приблизително от половин до една звездна величина. Един много ентусиазиран астроном любител се сдобил с много добра CCD камера и голям телескоп и решил да наблюдава продължително време една цефеида с известен период, за да придобие опит, а и да допренесе с нещо за науката. Той наблюдавал цефеидата цяла  година, непекъснато пресмятал периода ѝ, като го сравнявал с известния вече период на цефеидата, който бил 5.366249 денонощия. Работил с толкова голяма точност, че забелязал леки промени на периода в течение на годината. Оказало се, че периодът бил минимален в дните около есенното равноденствие и максимален около пролетното равноденствие. И в двата случая разликата между наблюдавания и истинския период била около 46 секунди.
· А) Определете приблизителните екваториални координата на звездата,  която астрономът наблюдавал.
	Максимумът на блясъка при звезда от вида на класическите цефеиди настъпва, когато звездата се свива най-бързо, преди да достигне минималните си размери. Тогава температурата ѝ нараства, което води до бързо покачване на блясъка. Нека приемем, че максимумът на блясъка на наблюдаваната цефеида настъпва, когато тя има минимален радиус и максимална температура, равна на T2 = 7000 K  и нека минималната температура при пулсацията е T1 = 5500 K. 
· Б) Тогава, ако амплитудата изменение на болометричната звездна величина на цефеидата е Δmbol = 1m , определете колко пъти се променя при пулсирането нейният радиус. Изразете промяната на радиуса и в проценти.

	Решение: 
	Щом измереният период се променя в течение на годината и има един максимум и един минимум на стойността на периода на цефеидата, то очевидно ентусиазираният любител-астроном е забравил да приведе наблюденията към центъра на Слънцето. (В редки случаи, когато периодът е много малък, а точността на наблюденията е голяма, те следва да се привеждат към центъра на масите на Слънчевата система. В разглеждания случай това не е необходимо и привеждането на наблюденията към центъра на Слънцето е достатъчно добро приближение.) Когато наблюденията не са приведени към центъра на Слънцето, наблюдаваната промяна на периода зависи от моментната скорост и посока на движение на наблюдателя  около Слънцето и от посоката към наблюдаваната звезда. Ще направим още едно приближение и няма да отчитаме въртенето на Земята около оста ѝ а само движението на Земята по кръгова орбита около Слънцето. Добра оценка на средната скорост по орбитата може да получим като разделим дължината на орбитата на времето за което Земята я изминава. 
	Времето за една обиколка на Земята по нейната орбита е равно на една звездна година  tsid = 365d.2564 = 31 558 153s.
	Дължината на земната орбита  l  намираме по формулата  l = 2πr , където  r  е радиусът на земната орбита, който приемаме за равeн на една астрономическа единица:  1au = 149 597 870,7 km.
	 За средната скорост на Земята получаваме:

Когато в даден момент посоката към променливата звезда е обратна на посоката на движение на Земята по нейната орбита, на светлината е необходимо допълнително време за да достигне до наблюдателя. Това допълнително време е равно на времето, което е необходимо на светлината за да измине разстоянието от началното положение на Земята когато, примерно, отчитаме началото на периода на променливата звезда,  до крайното положение на Земята, когато звездата приключва за наблюдателя един цикъл от своята променливост. Ако означим допълнителното време като Δp, то тогава:

където Δl  e разстоянието, което Земята е изминала, а  c  е скоростта на светлината.  Земята изминава това разстояние със скорост  v  за време равно на периода на звездата плюс допълнителното време Δp. Тогава за изминатото разстояние може да напишем:

От двете равенства получаваме: 

Тук пренебрегваме  повдигнатите на втора степен отношения, защото те са равни приблизително на 1/100 000 000. 
	До същия израз може да стигнем лесно, ако разглеждаме пулсирането на звездата като периодичен процес и приложим към него формулата на Доплер в класическо приближение. Първо записваме формулата в термини на честота. Тук честотата на процеса е рицепрочната стойност на периода   = 1/p. Тогава формулата на Доплер за периода ще изглежда по същия начин, както за дължината на вълната, която също е обратно пропорционална на честотата: 

Работим с абсолютните стойности на величините, като определяме знака на  промяната на периода от приведените в началото съображения.
	Нека определим координатите на звездата. Горната формула е точна за звезда, която се намира на еклиптиката. Ако звездата има еклиптична ширина  , то от очевидни геометрични съображения формулата ще изглежда така: 

Ние знаем, че  Δp = 46s. Дадени са периодът на звездата и скоростта на светлината. Нека пресметнем каква скорост ще получим за движението на Земята: 

Виждаме, че получената скорост е практически равна на средната скорост на движение на Земята по нейната орбита, откъдето следва, че cos1 и   0, т.е. звездата се намира много близо до еклиптиката. 
	Нека виждаме Слънцето в пролетната равноденствена точка. Измереният период на звездата е с 46 секунди по-дълъг. Следователно звездата се намира в посока обратна на движението на Земята. Слънцето е на 90 на изток от точката, към която в момента се движи Земята и понеже е в пролетната равноденствена точка, то има ректасцензия   = 0. Звездата се намира на още 90 на изток, т.е. в точка с ректасценция  = 90 = 6h  и понеже се намира близо до еклиптиката, то тя е в точката на лятно слънцестоене.  Следователно приблизителните екваториални координати на звездата са:
 = 90 = 6h,  δ = ε = +23 26 12

	Щом става дума за промяна на болометрична звездана величина, то може да използваме формулата на Стефан-Болцман за светимостта на звездите:

Нека величините в минимум на блясъка на звездата са индексирани с 1, а в максимум на блясъка – с 2.
От формулата на Погсон следва:






Нека средният радиус на звездата е  R.  Тогава в минимум звездата ще има радиус R1 = R + ΔR,  а в максимум  R2 = R – ΔR . Очевидно: 



Оттук следва, че: 


Виждаме, че средният радиус на звездата се променя с около 1%, а промяната от мимималния до максимания радиус е около 2%. Имаме случай на малки колебания на физическата система. Големите промени в блясъка идват от съществената промяна в температурата на атмосферите на звездите.
	Разбира се, не трябва да забравяме, че направихме приближение във физическия модел, като предположихме, че максимумът на блясъка настъпва във фазата на максимално свиване на звездата, а не близо до максималната скорост на свиване. Освен това използвахме метод, който е приложим само при големи разлики в температурата в максимум и минимум на звездата. Но получените резултати ни дават вярна представа за промените, поне по порядък, които настъпват в процеса на пулсация. В типичния случай радиусът се променя с няколко процента от средната си стойност.
	
	Критерии за оценяване (общо 12 т.):
	За правилно определяне на средната орбитална скорост на Земята – 1 т.
	За правилни разсъждения и правилно определяне на ректасцензията на звездата  – 2 т.
	За правилни разсъждения и математически метод за определяне на еклиптичната ширина на звездата – 3 т.
	За правилно определяне на деклинацията на звездата – 1т.
	За правилно прилагане на формулите на Стефан-Болцман и Погсон  – 2 т.
	За правилни разсъждения и числено получаване на промяната на радиуса на звездата, изразена в части от радиуса и в проценти – 3т.

4 задача. Въздушен балон. Вие летите с въздушен балон на височина h, ниско над океана, и виждате само океан във всички посоки.
· А) Докажете, че площта от океана, която виждате, е приблизително S = hl, където l е обиколката на земния екватор. 
· Б) Искате да летите така, че звездата Минтака от съзвездието Орион да стои на видимия хоризонт, без да залязва. Намирате се на височина h = 150 m и на географска ширина 38 , над Тихия океан. С каква скорост трябва да се движите, ако летите право нагоре? 
· В) Ваш колега е на срещуположната точка по земното кълбо, над Атлантическия океан, също на височина 150 метра. Ако приемем условно площта на небесната сфера за равна на единица, то каква част от нея (записана във вида 1/x) е видима едновременно и за двама ви? 
Приемете, че Земята има кълбовидна форма. Радиусът на Земята е 6371 км. 

Решение:
[image: D:\Astro_olymp\2021_2kr\fig1.png]

А) На височина h над океана разстоянието до видимия хоризонт е  r и можем да го намерим, като използваме теоремата на Питагор:


Тук  R = 6370 km е средният радиус на Земята, която приемаме за сфера. Тъй като сме ниско над океана, приемаме, че h << R и пренебрегваме h2. Тогава

Ако не сме достатъчно високо, за да видим кривината на земната повърхност, може да приемем, че r << R и  r  е приблизително радиусът на видимата част от океана. Площта на тази видима част ще е 


Б) Звездата Минтака от Орион е приблизително на небесния екватор. За северното полукълбо ъгълът между екватора и хоризонта е равен на  90 – φ, където φ е географската ширина. Следователно, ъгловата скорост, с която Минтака пада под хоризонта за неподвижен наблюдател, е 

 Подусловието може да бъде решено по няколко начина.
I начин: За да стои Минтака на хоризонта, ъгловата скорост на наблюдателя спрямо хоризонта трябва също да е ω.


II начин: Нека θ е ъгълът, с който физическият хоризонт се понижава спрямо математическия хоризонт за наблюдателя, летящ с въздушния балон. За него можем да напишем:
За много малки ъгли θ << 1rad

 Оттук


Ако диференцираме  θ  по  h, получаваме:


Разделяме двете страни на диференциално малък интервал от време dt и заместваме с ω=dθ/dt и v=dh/dt:


Ако още не знам как да диференцираме, можем да разпишем ъглите θ и θ+Δθ през малък интервал от време Δt:


После можем да извадим горното уравнение от долното и след несложни алгебрични преобразувания, като пренебрегнем Δθ2 и разделим на Δt , ще получим същото.
III начин: Съвсем оправдано е да решим задачата и числено. Все пак авторът е бил така добър да фиксира h = 150 m. Можем просто да сметнем ъглите θ за h = 150 m и за h = 151 m, като използваме съотношението

и като пресметнем разликата между ъглите за двете стойности на височината:
Δθ = 4.71”
Само трябва да внимаваме да не закръгляме излишно числените резултати. Времето за изминаване на балона на 1 метър ще е

Необходимата скорост би била


В) За h = 150 m ъгълът θ = 0.393° = 23.6. Рефракцията на хоризонта е ρ = 35. Двамата наблюдатели виждат точно срещуположни области от небето с размерите на полусфера плюс ивица под видимия хоризонт с ширина  θ+ρ. Съответно, общата област от небето, която виждат, е ивица с ширина δ = 2(θ+ρ) = 1.95°. Като част от цялото небе, тя е:

Тук ъглите са в радиани. Резултатът е приблизително 1/60 от небето. Ако нямаше рефракция (ρ=0), резултатът би бил 1/146 от небето. Резултатът е приблизителен, тъй като силата на рефракцията се променя рязко в близост до хоризонта.

Критерии за оценяване (общо 12 т.):
За доказателство на формулата за площта на видимата част на океана – 4 т.
За правилен метод на пресмятане на скоростта на издигане на балона – 3 т.
За верен числен резултат – 1 т.
За правилен подход при определяне на общата видима част от небесната сфера за наблюдателите на две противоположни точки – 3 т.
За правилен числен отговор – 1 т.

5 задача. Тройна космическа станция. Космическите станции Алфа, Бета и Гама са свързани с въжета и образуват обща система, както е показано на фигурата по-долу. Центърът на масите на системата се движи около Земята по кръгова орбита. Станциите се намират на една права линия, насочена през цялото време радиално към центъра на Земята. Това е единствената устойчива конфигурация, която могат да имат свързаните станции. Масите им са   m = 32 тона,   m = 28 тона и   m = 8 тона. Дължините на въжетата са  r1 = 25 км и  r2 = 100 км. Станцията Гама е на височина 300 км над земната повърхност.
· А) Определете орбиталния период на тройната станция. Масата на Земята е  M = 6  1024 кг, а радиусът ѝ е  R = 6371 км. Гравитационната константа е равна на             6.67  10-11 м3/кг.с2. Масата на въжетата се пренебрегва.
· Б) Къде в тази система от станции космонавтите ще бъдат в безтегловност?
· В) В кои от станциите космонавтите ще имат тегло? Какво ще бъде отношението на това тегло към теглото им на земната повърхност?  Коя посока ще възприемат като „долу“ и коя като „горе“? Обозначете коя стена на съответната станция ще бъде под и коя – таван за тях.
· Г) Чрез подходящи дължини на въжетата, височини на орбититите и маси може ли да се осъществи такава конфигурация на система от свързани космически станции, при която в някоя от станциите космонавтите да имат нормалното си земно тегло?

	Решение: 
	Първо ще пресметнем на  какви разстояния са станциите от центъра на Земята: 

	

	

	 

Забелязваме, че масите на двете крайни станции са обратно пропорционални на разстоянията до вътрешната станция. Нека проверим дали центърът на масите на двете станции съвпада с положението на станция Бета:



Виждаме, че центърът на масите на системата съвпада с положението на вътрешната станция. Следователно радиусът на орбитата, по която ще се движи цялата конфигурация от трите станции   ro ,  е равен на радиуса на орбитата на станция Бета,  а ъгловата скорост на цялата система от станции  ωо , ще е равна на ъгловата скорост на станция Бета  ωВ . Ако разделим системата на три несвързани станции, то станция Бета ще продължи да се движи по същата орбита. За космонавтите в станцията инерчната центробежна сила ще е равна по големина и противоположна по посока на гравитационната сила на Земята. Това означава, че те ще се намират в състояние на свободно падане на същата орбита, на която е станцията и следотателно те ще се намират в безтегловност. 
Не е така обаче с другите две станции. Станция Алфа се намира на по-голямо разстояние от центра на Земята. За да се движи по кръгова орбита, тя би трябвало да има по-малка ъглова скорост. Следователно в станция Алфа центробежното ускорение ще е по-голямо от гравитационното ускорение. За станцията то ще се компенсира от силата на опъване на въжето. Космонавтите, обаче, не са вързани с въжето и те ще се стремят да се придвижат на по-висока орбита. За тях излишъкът от центробежната сила ще се компенсира от реакцията на опората. Те ще стъпят на „външната“, по отношение на Земята, стена на станцията и ще усещат допълнителната центробежна сила като изкуствена гравитация, насочена в посока противоположна на посоката към Земята. За тях „нагоре“ ще бъде посоката към центъра на Земята, а „надолу“ – в противоположна посока. Ускорението на изкуствената гравитация  ΔgA  ще е равно на разликата в големините на центробежното ускорение и гравитационното ускорение: 



Земното ускорение, получено от дадените в условието на задачата параметри на Земята, е равно на: 

Изкуствената гравитация за космонавтите от станция Алфа ще има ускорение равно на около 1%  от земното ускорение: 


Станция Гама се намира по-близо до Земята и би трябвало да се движи с по-голяма ъглова и линейна скорост от останалите станции. Следователно нейната скорост не е достатъчна за да се движи станцията самостоятелно по кръгова орбита на височината, на която се намира. Станцията ще се стреми да слезе на по-ниска орбита, но въжето не позволява това да се случи. За отправна система, свързана със станцията, силата на опъване на въжето се добавя към инерчната центробежна сила и компенсира по-голямата гравитационна сила. Космонавтите, обаче, не са закачени на въжето и по-голямата гравитационна сила, която им действа, се компенсира от реакцията на опората. Космонавтите са стъпили на „пода“. В случая това е стената на станцията която е от страната на Земята. За тях „надолу“ е посоката към центъра на Земята, а „нагоре“ – в противоположна посока, към небето. Ускорението  ΔgΓ  на „микрогравитацията“, която им действа, е равно на разликата между гравитационното ускорение на тази височина и центробежното ускорение, което възниква поради движението около Земята с ъглова скорост ωо = ωВ . 



На станция Гама микрогравитацията ще има ускорение равно на около 4% от земното:



Щом сме над земната повърхност, то не е възможно гравитационното поле на Земята да създаде някъде условия с нормално земно ускорение. Затова трябва да потърсим възможност да създадем подобно ускорение с помощта на инерчните сили. Това, примерно, може да бъде осъществено като космическата станция е свързана посредством много дълго и здраво въже с много по-масивна космическа станция или спътник, който се намира на орбита с радиус по-малък 10000  km. Нека поставим условие ускорението от центробежните сили да превишава ускорението от гравитационните сили с величина Δg      равна точно на земното ускорение  g :



Тук  ωS  е  ъгловата скорост на центъра на тежестта на космическите станции по орбита, която приемаме да е с радиус 10000  km. Получаваме уравнение от трета степен за радиуса на орбитата: 



Това уравнение може да бъде решено. Обаче ние не търсим решението на уравнението, а само дали то е възможно. Нека запишем уравнението в малко по-различен вид: 



По-горе ние решавахме това уравнение относно  g , при дадени разстояния и ъглова скорост.  Нека  g  е променлив параметър. Очевидно е, че ако  g  е нула, получаваме случая, при който двете станции са на орбита с радиус 10000 km. Когато  r  нараства, за да се изпълнява равенството, расте и  g .  Всички други величини са константи. Не сме наложили ограничения върху стойността на r . Очевидно е, че съществува реална положителна стойност на r при която  g  става равна на земното ускорение.  Отделен е въпросът дали подобно решение може да се осъществи на практика.
	Може да постъпим и по друг начин. Нека напишем уравнението във вида, който използвахме за пресмятане на ускорението на изкуствената гравитация на станция Алфа: 



Когато радиусите на орбитите на двете станции се различават няколко пъти, вторият член в скобите е много пъти по-малък от първия. Ако го пренебрегнем, може да получим оценка за стойността на  r . След това с 2-3 опита, като променяме леко стойността на  r , може да потвърдим верността на горното равенство, а с това и верността на твърдението, че подобна ситуация е възможна. Нека, примерно r = 23000 km. За лявата част на равеството се получава стойност 9.96 m/s2 , което подсказва, че сме много близо до истинската височина на орбитата на външния спътник на който ще имаме изкуствена гравитация равна на земната.



	Критерии за оценяване (общо 12 т.):
	За определяне на орбиталния период на тройната станция – 2 т.
	За обяснение къде космонавтите ще бъдат в безтегловност – 1 т.
	За определяне накъде ще бъде насочена изкуствената гравитация в двете крайни станции и обяснение – 2 т.
	За пресмятане на отношението на теглото на космонавтите в станциите към земното тегло – 4 т.
	За правилни разсъждения и обосновка дали може да се осъществи система, при която някъде теглото на космонавтите става равно на земното им тегло – 3 т.

Справочни данни:
1 астрономическа единица  =  149 597 870 700 m
1 звездна година  =  365d.2564
Скоростта на светлината е  c = 299 792 458 ms-1

